Енінскі Апостал

Енінскі апостал (навуковае скарачэнне Enin) — кірылічны стараславянскі рукапіс XI стагоддзя. Быў знойдзены ў кепскім стане ў 1960 годзе падчас рэстаўрацыйных прац у вёсцы , што ў цэнтральнай Балгарыі. Часткова захаваны пергаментны рукапіс знаходзіцца ў  ў Сафіі. Гэта найстарэйшы кірылічны рукапіс, які захоўваецца ў балгарскіх калекцыях.

 Гісторыя 
Енінскі апостал быў знойдзены ў 1960 годзе падчас рэстаўрацыі старой Царквы Святой Параскевы ў вёсцы . Вёска размешчана ў цэнтральнай Балгарыі на поўнач ад Казанлыка і адміністрацыйна адносіцца да Старазагорскай вобласці. На момант знаходжання рукапіс быў у вельмі кепскім стане: захаваліся толькі 39 лістоў і іх фрагменты, пры гэтым ні адзін з іх не быў цалкам непашкоджаным.

З моманту знаходжання да 1964 года Енінскі апостал захоўваўся ў Казанлыкскім музеі. У 1964 годзе рукапіс быў перададзены ў  ў Сафіі, дзе ён захоўваецца дагэтуль пад інвентарным нумарам MS № 1144. Рукапіс з’яўляецца часткай калекцыі бібліятэкі, якая налічвае 1500 славянскіх рукапісаў. Ён мае вялікае значэнне з-за свайго старажытнага ўзросту, а таксама з-за сваіх палеаграфічных і лінгвістычных асаблівасцяў. У снежні 2010 года ў двары царквы святой Параскевы была ўсталявана мемарыяльная дошка ў гонар 50-годдзя знаходжання рукапісу.

 Апісанне 
Енінскі апостал — кароткі Апостал-лекцыянарый, напісаны на пергаменце ў другой палове XI стагоддзя. Памер лістоў складае 19.5 x 15.5 см, а плошча напісання — 13.5 x 10.5 см. Рукапіс напісаны адной асобай нахільным унцыялам цёмна-карычневымі чарніламі. Лісты 6r і 38r змяшчаюць дэкаратыўныя загалоўкі з геаметрычным і раслінным арнаментам. Дадатковыя ўпрыгажэнні ўключаюць 18 ініцыялаў, пераважна геаметрычных, хоць сустракаюцца і раслінныя або пераплеценыя элементы. На ф.3 намаляваны ініцыял ў выглядзе птушынай галавы, а на ф.28v і 36v пачатковая літара тэксту напісана глагалічнай літарай Ⰱ.

Першапачаткова рукапіс змяшчаў каля 215—220 лістоў, але захавалася толькі 39. У ім няма маргіналіяў, а ў наяўных тэкстах змяшчаюцца чытанні з Дзеяў апосталаў і Пасланняў на суботы і нядзелі з 35-й нядзелі пасля Пяцідзясятніцы да , а таксама на асобныя святы з 1 верасня па 3 кастрычніка — дзень памяці . Лінгвістычна тэкст адносіцца да стараславянскай мовы альбо да катэгорыі, якая храналагічна ідзе непасрэдна пасля стараславянскай мовы.

 Спасылкі 



 Крыніцы 


Катэгорыя:Рукапісы XI стагоддзя
Катэгорыя:Кірыліца